கேள்வி: அன்சா ஜீவராஜ் மேத்தா - அரசியல், கல்வி மற்றும் செயல்பாடு பற்றி விளக்கவும்.
பதில்: அன்சா மேத்தா மோகன்தாசு கரம்சந்த் காந்தி ஆலோசனையின் படி பிற சுதந்திர இயக்க நடவடிக்கைகளிலும் பங்கேற்றார். வெளிநாட்டு உடைகள் மற்றும் மதுபானங்களை விற்கும் கடைகளின் முன் மறியலில் ஈடுபட்டார். மேலும் 1932 ஆம் ஆண்டில் இவர் தனது கணவருடன் பிரித்தானியாவின் இந்தியப் பேரரசு கைது செய்யப்பட்டு சிறை சென்றார். பின்னர் இவர் மும்பை சட்டமன்றத்திற்குத் தேர்ந்தெடுக்கப்பட்டார். சுதந்திரத்திற்குப் பிறகு, இந்திய அரசியலமைப்பை உருவாக்கிய சட்டமன்றத்தின் ஒரு பகுதியாக இருந்த 15 பெண்களில் இவரும் ஒருவராக இருந்தார். இவர் அடிப்படை உரிமைகள் தொடர்பான ஆலோசனைக் குழு மற்றும் துணைக் குழுவிலும் உறுப்பினராக இருந்தார். இவர் இந்தியாவில் பெண்களுக்கன சமத்துவம் மற்றும் நீதிக்காக வாதிட்டார். அன்சா 1926இல் மும்பை பள்ளிகள் குழுவுக்கு தேர்ந்தெடுக்கப்பட்டார். 1945-46ல் அகில இந்திய மகளிர் மாநாட்டின் தலைவரானார். ஐதராபாத்து (இந்தியா) நடைபெற்ற அகில இந்திய மகளிர் மாநாட்டு மாநாட்டில் தனது தலைமை உரையில், பெண்கள் உரிமைகள் சாசனத்தை முன்மொழிந்தார். இவர் 1945 முதல் 1960 வரை இந்தியாவில் வெவ்வேறு பதவிகளை வகித்தார் - சிறிமதி நாதிபாய் தாமோதர் தாக்கர்சி மகளிர் பல்கலைக்கழகத்தின் துணைவேந்தர், அகில இந்திய இடைநிலைக் கல்வி வாரிய உறுப்பினர், இந்திய பல்கலைக்கழக வாரியத் தலைவர் மற்றும் மகாராஜா சாயாஜிராவ் பல்கலைக்கழகம் துணைவேந்தர் போன்ற பதவிகளில் பணியாற்றினார். அன்சா 1946இல் பெண்களின் நிலை குறித்த அணுசக்தி குழுவில் இந்தியாவை பிரதிநிதித்துவப்படுத்தினார். 1947-48ல் ஐ.நா மனித உரிமைகள் ஆணையத்தில் இந்தியப் பிரதிநிதியாக, மனித உரிமைகளுக்கான உலக மனித உரிமைகள் சாற்றுரை மொழியை " எல்லா மனிதர்களும் சமமாக உருவாக்கப்படுகிறார்கள் " ( எலினோர் ரூசுவெல்ட் விருப்பமான சொற்றொடர்) என்பதிலிருந்து " அனைத்து மனிதர்களுக்கும் " மாற்றுவதற்கான பொறுப்பு இவருக்கு இருந்தது. இதில் பாலினச் சமனிலை அவசியத்தை எடுத்துக்காட்டினார். http://www.un.int/india/india%20&%20un/humanrights.pdf அன்சா பின்னர் 1950இல் ஐக்கிய நாடுகள் சபையின் மனித உரிமைகள் ஆணையத்தின் துணைத் தலைவரானார். மேலும் இவர் ஐக்கிய நாடுகள் கல்வி, அறிவியல், பண்பாட்டு நிறுவனம் நிர்வாகக் குழுவின் உறுப்பினராகவும் இருந்தார்.
கேள்வி: அன்சா ஜீவராஜ் மேத்தா - விருதுகள் என்பது என்ன?
பதில்: அன்சா மேத்தாவுக்கு 1959 இல் பத்ம பூசண் .